Monographia generis Melogs. 109 
minus umbrosis, praecipue tempore matutino et vespertino agi- 
les, per aestum occulti. Quamvis alis destituti et abdominis 
pondus trahentes graviter incedunt, haud tarde nihilominus in 
»lantas varias, quibus pascuntur, assurgunt, tarsis culmum am- 
plectentes, eique calcaria imprimentes. | Tacti antennas pedes- 
que attrahunt et ex omnibus, praesertim pedum, articulationibus 
limpida promicat liquoris oleiformis flavi, rarius albidi, gutta. 
Coiturus in feminae dorsum adscendit mas, corpus eius 
pedibus anticis amplectens, thoracem mandibulis quasi mordens, 
antennas antennis suis contrectans, quo evenit, ut qui antennas 
gerunt medio angulatas, feminam freno quasi tenentes videan- 
tur. Pluribus post coitum diebus praeterlapsis, ovula elon- 
gato-cylindrica e processibus, quibus tenebantur, evadunt et ca- 
vum magnum medium ovarii implent. Tunc temporis femina 
humum solidiorem effodit, terram pedibus anticis erasam abdo- 
mine extrudens, simul corpore torto foveam concinnans, ac sae- 
pius proripiens, terram cumulatam, ne relabatur, sternens. Fo- 
vea sat profunde efuta prorepit ac statim retrorsum rursus de- 
scendit, ut abdomine fundum tangente ovula deponat. Quo per 
dimidiam fere horam peracto, sensim adscendens terram, qua 
ova tegat, attrahit et saepius quiescens sensim foveam claudit. 
Quo facto animalculum debilitatum sese eripit, mox pasci inci- 
pit, et post paucos dies moritur. 
Diebus circiter 24 praeterlapsis numerosae proveniunt lar- 
vae, longitudine fere 17—2//, valde agiles, nigrae aut ochraceae. 
Corpus iis elongatum, 13-articulatum, capite triangulari, reliquis 
12 segmentis magis rotundatis depressis, anterioribus tribus utrin- 
que par pedum ferentibus et reliquos latitudine superantibus. 
Segmentum postremum. reliquis minus, setas quatuor gerit, in- 
termediis longioribus. Corpus totum fasciculis pilorum subtilibus 
